รัชฟิล์มทีวี

รัชฟิล์ม ทีวี (Rush Film TV)  เป็นห้างหุ้นส่วนจำกัด ผู้ผลิตรายการโทรทัศน์ และภาพยนตร์โทรทัศน์ของไทยในอดีต  เริ่มก่อตั้งขึ้นเมื่อวันที่ 20 พฤศจิกายน พ.ศ. 2507 ดำเนินกิจการถึงปี พ.ศ. 2540 ก่อนยุติการผลิตโทรทัศน์ จนกระทั่งเลิกกิจการเมื่อวันที่ 27 พฤศจิกายน พ.ศ. 2557 และเสร็จการชำระบัญชีเมื่อวันที่ 28 กันยายน พ.ศ. 2560 มีผู้บริหารคือ พันเอก พยุง (พึ่งศิลป์) ฉันทศาสตร์โกศล และ ชาญ มหสรรค์ 

**ประวัติ**
รัชฟิล์มทีวีก่อตั้งเมื่อวันที่ 20 พฤศจิกายน พ.ศ. 2507 เริ่มทำธุรกิจการขายอุปกรณ์ถ่ายทำภาพยนตร์ ซึ่งเป็นที่มาของชื่อ "รัชฟิล์ม"  และผลิตรายการโทรทัศน์สารคดีท่องเที่ยว ต่อมาได้ติดต่อซื้อภาพยนตร์ชุดจากต่างประเทศ เช่น สหรัฐอเมริกา ฮ่องกง ญี่ปุ่น เข้ามาฉายทางสถานีวิทยุโทรทัศน์กองทัพบก (ช่อง 7 ขาว-ดำ, ช่อง 5) 
รัชฟิล์มเริ่มสร้างภาพยนตร์ชุดระบบฟิล์ม 16 มม. ด้วยตนเองเพื่อฉายทางโทรทัศน์ในช่วงปี พ.ศ. 2510 - 2522 ผลงานที่สร้างชื่อเสียงคือ ชุมทางชีวิต, พิภพมัจจุราช และ หุ่นไล่กา มีโรงถ่ายทำรายการโทรทัศน์ของเอกชนเป็นแห่งแรกในประเทศไทย ตั้งอยู่ที่ซอยลาดพร้าว 64 
ต่อมาได้ยกเลิกการผลิตภาพยนตร์โทรทัศน์เพื่อผลิตละครโทรทัศน์ด้วยระบบวิดีโอเทป แต่ไม่ประสบความสำเร็จเท่าที่ควร จึงหันมาผลิตรายการเกมโชว์ในช่วงเวลาไพรม์ไทม์ขึ้นในปี พ.ศ. 2527 คือ มาตามนัด ซึ่งเป็นที่กล่าวขวัญอย่างมาก จนถึงราวปี พ.ศ. 2540 ได้ยุติการผลิตรายการโทรทัศน์ทุกรูปแบบเนื่องจากสภาวะวิกฤติทางเศรษฐกิจ โดยผลงานที่ผ่านมาส่วนใหญ่ออกอากาศทางช่อง 5
รัชฟิล์มทีวีได้เลิกกิจการเมื่อวันที่ 27 พฤศจิกายน พ.ศ. 2557 และเสร็จการชำระบัญชีเมื่อวันที่ 28 กันยายน พ.ศ. 2560 โดยในส่วนโรงถ่ายได้ถูกรื้อทิ้งไปก่อนหน้านี้แล้ว ขณะที่ทายาทรัชฟิล์ม คือ ละลิตา ฉันทศาสตร์โกศล ไปเป็นนักเขียนบทละครโทรทัศน์ให้กับช่อง 3 และกันตนา

**ผลงานรายการและละครโทรทัศน์**
ไฟล์:Hunlaika12-tv.jpg|thumb|150px|ภาพยนตร์ชุดทางโทรทัศน์ "หุ่นไล่กา"

**ภาพยนตร์ชุดโทรทัศน์**
 ชุมทางชีวิต (2510)- พิภพมัจจุราช (2511)- เพื่อมาตุภูมิ (2511)- หุ่นไล่กา (2512)- สามใบเถา (2512)- ทิวา-ราตรี (2512)- เมืองลับแล (2513)- 199 (2513)- กังหันรัก (2513)- นักสำรวจบันลือโลก (2513)- ลูกทุ่งเสียงทอง (2514) - ยอดหญิงดิ่งพสุธา (2514)- เจ้าต๋องจอมยุ่ง (2514)- สามสาววัยสวาท (2515) - สาวเครือฟ้า (2516)- มิติที่ 4 (2516)- นางฟ้าจำแลง (2516)- เฮฮาบ้าบอ (2516)- ตลาดนิทาน (2516)- เครือณรงค์ (2516)- กากี (2516)- หงส์เหิน (2517) - แดนอาถรรพ์ (2517)- ปาหนัน (2517)- มนุษย์ฟองทะเล (2517)- ฝันกลางฤดูฝน (2517)- เหมือนคนละฟากฟ้า (2517)- กนกนคร (2517)- เวียงดาวราย (2517)- มธุรสมืด (2517)- ช้างเพื่อนรัก (2518)- มนุษย์ (2518)- ตะวันขึ้นที่อ่าวพังงา (2518)- สนิมสังคม (2518)- อนิลทิตา (2518)- เกล็ดมรกต (2518)- หอขวัญ (2519)- บ่วงเสน่หา (2519)- ปมด้อย (2519)- ลูกกรอก (2519)- ไปสู่ฉิมพลี (2519)- แหวนสวาท (2520)- ขายวิญญาณ (2520)- รักในสายหมอก (2520)- อิทธิพลรัก (2520)- เพื่อแผ่นดินของเรา (2520)- พิภพมัจจุราช 20 (2520)- เรืองรุ้งระลึกชาติ (2520)- ไฟสุมขอน (2520)- อำนาจลึกลับ (2520)

**ภาพยนตร์ต่างประเทศ**
 จอมเพชฌฆาต 707 (The man from U.N.C.L.E.) สหรัฐอเมริกา (2508)- หนูน้อยบีเวอร์ สหรัฐอเมริกา (2508)- โลมาเพื่อนแก้ว สหรัฐอเมริกา (2508)- พยัคฆ์สาว 707 (The girl from U.N.C.L.E.) สหรัฐอเมริกา (2510)- สายลับจอมเปิ่น สหรัฐอเมริกา (2512)- อีสเซารา เสน่ห์นางทาส (Escrava Isaura) บราซิล (2520)- เทพบุตรชาวดิน ฮ่องกง (2524)- น้ำตาจระเข้ ฮ่องกง (2526)- สงครามชีวิตโอชิน ญี่ปุ่น (2527-2528)- แด่คุณครูที่รัก ญี่ปุ่น (2528)- เออิชิสมองกล การ์ตูนญี่ปุ่น (2532)- ฯลฯ

**ละครโทรทัศน์**
 พิมพิลาไลย (2522, 2528)- น้ำเซาะทราย- ผู้กองยอดรัก- ยอดรักผู้กอง- น้ำผึ้งขม- ในฝัน- สี่แผ่นดิน- ท้าวศรีสุดาจันทร์- จ้อนกับแดง- จำเลยรัก- ไฟโชนแสง- ฝันกลางฤดูฝน- เมียหลวง- ข้างหลังภาพ- เคหาสน์สีแดง- สะใภ้สลัม- ริษยา- บาดาลใจ- รอยหนาม- ตลาดอารมณ์- ขอเพียงรัก- ในม่านเมฆ- สกุลกา- ผู้กองอยู่ไหน- เขยบ้านนอก- วงเวียนชีวิต- สิ้นสวาท- เสื้อสีฝุ่น- แค่เอื้อม- ทัดดาวบุษยา- เปลวไฟในดวงดาว- ทายาทท่านผู้หญิง- หลงเงาจันทร์- มงกุฎเพชร- มัจจุราชจำแลง- น้ำตาทมิฬ- นางสาวทองสร้อย- เมื่อตะวันลับไม้- ความฝันของฐิตา- ตะวันขึ้นที่อ่าวพังงา- มนต์รักแม่สื่อ- ฝันสลาย (2532)- หุ่นไล่กา 38 (2538)- ฯลฯ

**รายการเกมโชว์**
 มาตามนัด (2527-2538)- น่ารักน่าลุ้น (2530-2539)- โหด มัน ฮา เกมโชว์จากญี่ปุ่น (2531-2536)- น้ำใจ (2538-2539)- ลุ้นระเบิด (2539-2540)- ยุทธภูมิกระทะเหล็ก (2539-2545 (ตั้งแต่ปี 2542 ให้กันตนาดำเนินการทั้งหมด))- แข่งกันก๊าก (2540)- ฮาตามนัด เกมโชว์จากต่างประเทศ (2540)

**อ้างอิง**

หมวดหมู่:บริษัทผลิตภาพยนตร์และรายการโทรทัศน์ของไทยที่ปิดกิจการ
หมวดหมู่:บริษัทไทยที่ก่อตั้งในปี พ.ศ. 2507
หมวดหมู่:บริษัทไทยที่ปิดกิจการในปี พ.ศ. 2557